Tradicinė veikla grupėje yra keičiama į eksperimentų ir tyrimų užsiėmimą grupėje, lauke ar kitoje aplinkoje. Bandymai, eksperimentai, tyrinėjimai – tokia veikla patraukia vaikų dėmesį. Eksperimentų metu vaikai tobulina savo mąstymo įgūdžius, samprotauja, mokosi problemų sprendimo, diskutuoti, sutelkia dėmesį, lavina pagrindinius pojūčius: regėjimą, lytėjimą, klausą, uoslę, stiprina pasitikėjimo savimi jausmą. Todėl ir mūsų lopšelio-darželio auklėtojos stengiasi sudaryti vaikams sąlygas kurti, eksperimentuoti, išreikšti iniciatyvumą, drąsą, išbandyti naujus dalykus. Atliekant įvairias veiklas svarbu iškelti probleminius klausimus ir tai, kad vaikai mokytųsi suformuluoti eksperimentų ir bandymų išvadas, suteikti vaikams džiugių emocijų, nuostabos.